title: Chardín
text: Un chardín (d'o francés jardin, huerto), ye una zona de terreno a on se cautivan especies vechetals, con a posiblilidat de incluyir atros elementos como fuents u esculturas, pa o placer d'os sentius.
  
  Fer istos huertos sin una finalidat economica, nomas por o goyo estetico, rastra una luenga tradición, y ya yeran famosos os Chardins penchaus de Babilonia, consideraus como una d'as marabiellas d'o mundo antigo, lo que denota que istos espacios d'ocio son populars dende fa milenios.
  
  Un chardín puede incorporar tanto materials naturals como feitos por l'hombre (paisachismo). Os chardins occidentals son quasi universalment basaus en as plantas. Manimenos, bells tipos de chardins orientals, como os chardins zen, no las fan servir guaire, u dreitament no las incluyen.
  
  A chardinería ye l'arte de creyar istos espacios, y acompanya a l'arquitectura, ya que son un complemento d'os edificios y, mesmo, a sobén tienen construccions en o suyo disenyo.
  
  A lo largo d'a Historia os chardins han variau no nomás en os suyos estilos sino tamién en relación a las especies. A incheniería chenetica y o desembolique d'os viveristas han aportau gran diversidat de variedatz hibridas adaptadas a requerimientos d'o disenyo. Tamién a corrient ecolochica planifica un chardín parando cuenta en as plantas autoctonas d'a rechión, permitindo asinas o buen manello d'a biodiversidat existent.
  
  Elementos d'o chardín 
  
  Los elementos d'un chardín consisten en:
  
   Elementos y condicions naturals:
   A tierra.
   As rocas.
   A luz.
   O viento.
   L'augua de plevia u atras fuents.
   L'aire.
   Contaminación.
   Proximidat l'oceano u mar (salinidat).
   As plantas.
   Elementos construyius:
   Baranas.
   Senders.
   Basas, chardins aquaticos u atros elementos como sistemas de drenaches.
   Terraus, patios y porches.
   Iluminación.
   Escultura.
   Edificios como gazebos, pergolas y caprichos.
  
  Se veiga tamién
   Parque
  
  Referencias
  
  Bibliografía 
    Panzini, Franco, Per i piaceri del popolo. L'evoluzione del giardino pubblico in Europa dalle origini al XX secolo. Bolonya, Zanichelli Editore, 1993.
  
  Vinclos externos